Շալյապին (հեռուստասերիալ)

**«Շալյապին»** (), ռուսական երաժշտական-կենսագրական դրամատիկական հեռուստասերիալ օպերային և կամերային երգիչ Ֆեոդոր Շալյապինի կյանքի մասին, որը նկարահանել է ռեժիսոր Եգոր Անաշկինը։ Գլխավոր դերում նկարահանվել է Ալեքսանդր Գորբատովը։ Հեռուստասերիալի պրեմիերան կայացել է 2023 թվականի փետրվարի 13-ին՝ Ֆեոդոր Շալյապինի ծննդյան 150-ամյակի օրը, «Ռոսիա 1» հեռուստաալիքով, իսկ հաջորդ օրը՝ «Okko» առցանց կինոթատրոնում։

Ֆիլմի կարգախոսը՝ «Երկու ընտանիք, երկու երկիր և մեկ մեծ սեր օպերայի նկատմամբ։ Ռուս մեծ օպերային երգչի կենսագրականը» (ռուս.՝ *«Две семьи, две страны и одна большая любовь к опере. Байопик великого русского оперного певца»*)։

## Սյուժե
1886 թվական, Կազան։ Հայրը փորձում է փոքրիկ Ֆեդյային ծանոթացնել գործին։ Բայց ոչ աշակերտ, ոչ էլ հանձնակատար տղայից դուրս չեն գալիս. նա միայն երազում է երաժշտության և թատրոնի մասին։ Երիտասարդ Ֆեոդորը, որը մայրաքաղաք է գնում առանց փողի և այն նվաճելու վճռականությամբ, օգտագործում է համերգ տալու ցանկացած հնարավորություն և անմիջապես գրավում է հանդիսատեսին իր հզոր բասով։ Բայց Ֆեոդոր Շալյապինի իրական տաղանդը բացահայտվում է նոր նախագծում՝ Սավվա Մամոնտովի մասնավոր օպերայում։

Շալյապինի համբավը գնալով տարածվում է, նրա շուրջը կրքեր են բորբոքվում։ Սիրահարված Շալյապինն ամուսնանում է իտալացի բալերինա Իոլայի հետ։ Վերջինս պատրաստ է հանուն Շալյապինի թողնել իր ստեղծագործական կարիերան։ Բայց երջանիկ ընտանեկան կյանքն ընդհատվում է Շալյապինի՝ իր տաղանդի երկրպագու Մարիայի հետ հանկարծակի բռնկված սիրավեպով։ Մարիայի հանդեպ սերը փոխում է մեծ երգչի կյանքը։ Նա տառապում է երկու կանանց և երկու ընտանիքների միջև՝ չհամարձակվելով լքել նրանցից ոչ մեկին։ Շալյապինը չի պատկերացնում կյանքն առանց երեխաների, առանց օպերայի, առանց ռուսական երգի։ Ինչպես նաև առանց հայրենիքի, որի հանդեպ սերն իր ամբողջ կյանքի իմաստն է։ Բայց նա պետք է ցավալի ընտրություն կատարի և հրաժարվի այն ամենից, ինչը թանկ է իր համար։

## Դերերում

Ֆեոդոր Շալյապինի «Բուլկա» անունով ֆրանսիական բուլդոգի դերում նկարահանվել է ֆրանսիական բուլդոգ Բրյուսը։

## Արտադրություն
Սերիալի նկարահանումներն սկսվել են 2021 թվականի նոյեմբերին և անցկացվել են Մոսկվայում, Սանկտ Պետերբուրգում, Կոստրոմայում, Նիժնի Նովգորոդում, ինչպես նաև Իտալիայում՝ Միլանում։ Սերիալի ռեժիսորն է Եգոր Անաշկինը, որը նկարահանել է «Արյունոտ տիկինը» (), «Զուլեյխան բացում է աչքերը» (), «Լիլիթի գաղտնիքը» () և այլ սերիալներ։

Ֆեոդոր Շալյապինի դերը կատարել է Ալեքսանդր Գորբատովը, որը հայտնի է «Խաղաղ Դոն», «Վատ եղանակ» (), «Գոդունով» և «Ուգրյում-գետ» սերիալներից։

Իոլա Տոռնագայի դերը կատարել է Մարիա Սմոլնիկովան, որը հայտնի է «Կուպրին։ Խավարում» (), «Լուսնի հակառակ կողմը» (), «Գուրզուֆ», «Sпарта», «Բժիշկ Ռիխտեր 2» սերիալներից և այլն։

Սերիալի երաժշտությունը գրել են կոմպոզիտորներ Արտյոմ Վասիլևը և Յուրի Պոտեենկոն, որը երաժշտություն է գրել «Մուրկա», «Տառապանքի ուղիներով», «Ծածկագիր», «Յոթերորդ սիմֆոնիա» և այլ սերիալների համար։

Սերիալի ռեժիսորի և պրոդյուսերների խոսքով՝ քասթինգը տևել է վեց ամիս, այդ ընթացքում սերիալի ստեղծողները չեն կարողացել գտնել Ֆեոդոր Շալյապինի դերի համար հարմար դերասան։ Արդյունքում երկարատև որոնումներից հետո ընտրությունը կանգ է առել Ալեքսանդր Գորբատովի վրա, բայց նա զբաղված է եղել մեկ այլ նախագծում։

Եգոր Անաշկինը և պրոդյուսեր Մարիա Ուշակովան հայտարարել են, որ գոհ են ընտրությունից և չեն կարող «Շալյապինի դերում պատկերացնել ուրիշ մեկի, բացի Ալեքսանդր Գորբատովից»։

Ֆեոդոր Շալյապինի վոկալը սերիալում կատարել է Բաշկիրիայի օպերայի և բալետի պետական թատրոնի, Մարիինյան թատրոնի մենակատար և Ռուսաստանի վաստակավոր արտիստ Իլդար Աբդրազակովը։ Վոկալի ձայնագրումը կատարվել է «Մոսֆիլմ» կինոկոնցեռնի ձայնագրման ստուդիայում։

Ֆիլմում օգտագործված ամենաարժեքավոր ցուցանմուշը եղել է Ֆեոդոր Շալյապինի մուշտակը, որը հայտնի է Բորիս Կուստոդիևի ստեղծած դիմանկարից։ Այն գտել են «Մոսֆիլմ» կինոստուդիայի պահեստում, իսկ հետո մի քիչ թարմացրել։

## Սերիաների ցանկ

## Ծանոթագրություններ

## Արտաքին հղումներ
* «Շալյապին» սերիալի էջը «Okko» կայքում
* «Շալյապին» սերիալի էջը «Сериалы — проект Комсомольской правды» կայքում

Կատեգորիա:2023 հեռուստասերիալներ
Կատեգորիա:Ռուսական հեռուստասերիալներ